คือหนูมีเลือดออกคล้ายประจำเดือนเลยค่ะ เป็นมา4วันแล้วเป็นช่วงตกไข่ด้วย มีเพศสัมพันธ์ทุกวันค่ะ แต่ไม่ได้ป้องกัน(ปล่อยนอก) (หนูมีเพศสัมพันธ์วันแรก วันที่2 กินยาคุมฉุกเฉินอะค่ะ แล้วก็มีเพศสัมพันธ์ถึงวันที่26/12/62 วันละครั้งค่ะ)แล้วตั้งแต่วัน27-30 ธันวาคม 62 ก็มีเลือดค่ะ เป็นเพราะอะไรหรอคะ
สวัสดีค่ะ การมีเลือดออกจากช่องคลอดที่ไม่ใช่ประจำเดือน อาจเกิดจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์